

BASES REGULADORES DE LES AJUDES PER A LA CONTRACTACIÓ DE PERSONES PER REALITZAR TREBALLS A LA LLAR O DE CURES

1. Objecte

L’objecte d’aquestes bases es afavorir la contractació de persones que treballen en l’àmbit de la llar i de la cura mitjançant l’atorgament d’ajudes a les persones que ofereixin un contracte laboral indefinit o bé que ampliïn la jornada d’un contracte indefinit ja existent. Així doncs aquestes bases volen regular la situació laboral de persones que prestin serveis en l’ambit dels treballs de cura de persones grans, infants i/o dependents o en l’àmbit de treballs a la llar, incloent la neteja del domicili.

No s’inclouran en l’objecte d’aquestes ajudes les transformacions dels contractes temporals ja existents a contractes indefinits.

2. Persones Beneficiàries
Poden beneficiar-se d'aquestes subvencions les persones físiques ocupadores amb   els requisits següents:

· Tenir més de divuit anys.
· Estar empadronades i residir legalment al municipi de Manresa o que contracti una persona empadronada al municipi de Manresa.


3. Obligacions de les persones beneficiàries

a) No incórrer en cap de les causes d’incompatibilitat o prohibició d’obtenir subvencions establertes en la Llei 38/2003, de 17 de novembre, general de subvencions. 
b) Trobar-se al corrent d’obligacions tributàries amb l’AEAT, l’Ajuntament de Manresa i al corrent d’obligacions davant la Segurerat Social. Aquest compliment s’haurà de mantenir al llarg de tot el procediment: en el moment de la presentació de la sol·licitud, prèviament a la resolució d’atorgament i abans de rebre qualsevol pagament.
c) Haver justificat qualsevol ajut anteriorment atorgat per l’Ajuntament de Manresa.
d) Acceptar i complir les bases i condicions fixades per a la seva aprovació.
e) Justificar l’aplicació dels fons rebuts dins dels terminis establerts així com el compliment de la finalitat que determina la concessió de l’ajut.
f) Comunicar a l’Ajuntament qualsevol alteració significativa que es produeixi amb posterioritat a l’atorgament i reintegrar els fons rebuts en el cas del no compliment de les bases reguladores o, en cas que sigui necessària, la corresponent renúncia.
g) Col·laborar en els actuacions de comprovació i informació que faci l’Ajuntament
h) Disposar dels llibres comptables, dels registres diligenciats i d'altres documents degudament auditats, en els termes que exigeix la legislació mercantil i sectorial aplicable. 
i) Complir qualsevol altra obligació legal o reglamentària que els pugui afectar.

4. Quantia i característiques de l’ajut

L’Ajut consistirà en una subvenció de la totalitat de l’import corresponent a les despeses de seguretat social que ha d’abonar la persona contractant o ocupadora durant un periode màxim de 12 mesos. 
No incloura el salari ni altres conceptes com hores extraordinàries, pagaments en espècie, vacances no efectuades dietes i indemnitzacions per moti, acomiadament, suspensió, cessament i percepcions per matrimoni. 

Les sol·licituds es resoldran per ordre cronològic de presentació, quan s'hagin efectuat les verificacions oportunes, i fins a exhaurir la dotació pressupostaria assignada.
En cas de finalització anticipada del contracte per causes degudament justificades alienes a la persona beneficiària, incloent el supòsit de defunció de la persona beneficiària de la subvenció (especialment en casos de cura de persona gran o dependent)  l'import de la subvenció i el període a justificar s'han d'ajustar a l'execució real de la contractació corresponent i, si escau, s'ha de procedir a la revocació parcial de la subvenció atorgada per la part abonada i no executada de la bestreta.

5. Requisits de les persones contractades

· Estar empadronades en el municipi de Manresa. No será necessari donar compliment a aquest requisit quan la persona ocupadora estigui empadronada i tingui el seu domicili habitual a Manresa. 
· No tenir relació de parentiu amb la persona ocupadora fins el quart grau de consanguinitat o segon d’afinitat.
6. Caracterítiques del contracte

L’objecte del contracte són el serveis o activitats prestats a la llar familiar (qualsevol tasca domèstica o cura de la llar). Queden exclosos de forma expressa els serveis de jardineria i de conducció de vehicles.

Podran ser objecte de l’ajut els contractes següents:

1. Contractes que es realitzin amb posterioritat a  la convocatòria. Seran objecte de l’ajut aquells contractes fomalitzats amb posterioritat a la publicació de l’extracte de la convocatòria en el Butlletí Oficial de la província 


2.  Atenent els terminis i la durada dels tràmits necessaris per regularitzar la situació de persones amb voluntat de desenvolupar feines de cures i de la llar, també s’acceptaran contractes a persones que han regularitzat la seva situació en el país els últims 12 mesos anteriors a la convocatòria. Per sol·licitar l’ajuda per aquests casos, caldrà:
1. Acreditar la data d’inici del procés de regularització de la persona mitjançant la sol·licitud a la delegació/ subdelegació del Govern 
1. Presentar el contracte de treball 
1. Haver informat de l’inici dels tràmits o haver sol·licitat informació o assessorament sobre aquesta contractació al CIO, a través del programa “Llar i Cures”

En qualsevol cas, a més, aquests contractes hauran de reunir els requisits següents:

· El tipus de contracte haurà de ser indefinit
· La relació d’aquest tipus de contractació es troba regulada en el Reial Decret 1620/2011, de 14 de novembre, pel qual es regula la relació laboral de caràcter especial del servei de la llar familiar. 
· La jornada del contracte serà la que acordin les parts, sense que s’exigeixi cap mínim de jornada.
· El contracte haurà de formalitzar-se per escrit.
· La retribució pactada en el contracte haura de respectar els llindars següents:
Jonada igual o inferior a 6 hores/setmana, haurà de remunerar-se com a mínim a 12 euros/hora.
Jonada superior a 6 hores i fins a 14 hores/setmana haura de remunerar-se com a mínim a 10 euros/hora.
Jonada superior a 14 hores/setmana, haurà de remunerar-se com a mínim amb un salari igual o superior al salari minim interprofesional o la part proporcional en cas de jondades inferiors a 40 hores.
· Si la contractació és a temps parcial, s'ha de comprovar la presentació de diferents sol·licituds de subvenció a favor de la mateixa persona. En aquest cas, la retribució mínima s'entén com la de la suma de tots els contractes presentats i la seva proporció ha de ser igual o superior a la proporció equivalent als salaris exposats en el paràgraf anterior 
· La prestació del servei pactat en el contracte de treball s'ha de produir al domicili de la persona contractant. També es possible que el treball es realitzi al domicili d’una persona depenent i que el contracte el formalitzi un familiar o un tutor/a legal

S’exclouen d’aquest tipus de contracte:
· Relacions concertades per persones jurídiques, de caràcter civil o mercantil
· Relacions concertades a través d’empreses de treball temporal
· Relacions de cuidadors professionals contractats per institucions públiques o per entitats privades
· [bookmark: _GoBack]Relacions de cuidadors no professionals en atenció a persones en situació de dependència en el seu domicili
· Relacions concertades entre familiars
· Treball a títol d’amistat, benevolència o bon veinatge

7. Credit pressupostari

L’import total que es destinarà a aquestes ajudes així com al determinació concreta de l’aplicació pressupostària on s’imputaran aquestes ajudes serà determinada en la corresponent convocatòria.

Es donaran ajudes fins a esgotar la partida pressupostària. 

En cas que la darrera ajuda atorgada no rebi la quantia que li correspondria li serà adjudicat l’import resultant fins esgotar la partida, un cop restades les altres ajudes ja atorgades.

8. Àmbit temporal

Les despeses a subvencionar seran els mesos transcorreguts des de la formalització del contracte, en concret les despeses de seguretat social d’un periode màxim de 12 mesos.

En qualsevol cas, l’Ajuntament de Manresa podrà exigir en reintegrament de l’ajuda  en cas que s’acomiadi  de manera improcedent a la persona que ha estat contractada amb el finançament d’aquestes ajudes.  El període per a exigir aquest reintegrament serà de 4 anys a comptar des dels supòsits previstos en la normativa reguladora, sense perjudici de donar-se els supòsits d’interrupció de la prescripció. 

Així mateix, aquestes bases reguladores poden aplicar-se a vàries convocatòries, d’un mateix any o d’anys posteriors. En aquest cas, a través de l’aprovació de la convocatòria corresponent, podrà fixar-se una nova dotació pressupostària i un nou àmbit temporal i un nou termini de presentació de sol·licituds. 


9. Presentació de les sol·licituds

9.1 Termini i forma de presentació de sol·licituds
El termini de sol·licitud serà el que s’indiqui a la convocatòria corresponent. 

Les persones interessades podran presentar la sol·licitud a través de mitjans electrònics o be mitjançant sol·licitud al Registre General de l’Ajuntament de Manresa (Pl. Major 1 08242 Manresa) així com per qualsevol dels mitjans admesos per l’article 16 de la Llei 39/2015, d’1 d’octubre, del procediment administratiu comú de les administracions públiques.
Només s’admetrà una sol·licitud per persona i domicili on realitzar la tasca o família. En cas contrari, únicament es tindrà en compte la primera sol·licitud presentada i no s'admetrà la resta de sol·licituds.
La presentació de la sol·licitud implica l’acceptació de les bases.


9.2 Documentació a presentar
 Les sol·licituds aniran acompanyades de la documentació següent:



Contractes a realitzar amb posterioritat a la convocatoria:

· Còpia del DNI de la persona ocupadora o document acreditatiu de la seva edat.
· Volant d’empadronament de la persona sol·licitant, en cas de residir al municipi de Manresa. 
· Compromís de contractació d’una persona resident al municipi de Manresa, en cas que la persona sol·licitant no es trobi empadronada a Manresa.

Contractes a persones que han regularitzat la seva situació en el país els últims 12 mesos anteriors a la convocatoria:

· Còpia del DNI de la persona ocupadora o document acreditatiu de la seva edat.
· Volant d’empadronament de la persona sol·licitant, en cas de residir al municipi de Manresa. 
· Sol·licitud d’autorització d’estrangeria presentada a la delegació/subdelegació del govern.
· Còpia del contracte de treball presentat a la delegació/subdelegació del Govern
· Volant d’empadronament de la persona contractada en el cas que la persona ocupadora no resideixi al municipi de Manresa.

La sol·licitud inclourà una declaració responsable relativa al compliment dels requisits de la convocatòria.
La presentació de la declaració responsable faculta l’Administració per verificar en qualsevol moment la veracitat de les dades declarades. La inexactitud o falsedat de les declaracions responsables, a més de ser causa d’exclusió de la persona sol·licitant de la convocatòria, és també causa de revocació, sens perjudici de les responsabilitats de qualsevol tipus en què hagi pogut incórrer. No obstant, en qualsevol moment del procediment, l’Ajuntament de Manresa podrà sol·licitar els documents d’aclariment o complementaris necessaris i efectuar les actuacions de comprovació que consideri oportunes. 
10. Procediment de concessió  

El procediment de concessió d’aquests ajuts és el de concurrència no competitiva amb la modalitat de concessió directa prevista a l’article 22.2 de la Llei general de subvencions 
Les sol·licituds es resoldran per ordre cronològic de presentació, quan s'hagin efectuat les verificacions oportunes, i fins a exhaurir la dotació pressupostaria assignada.
Una vegada exhaurit el pressupost, o la presentació de la sol·licitud amb posterioritat a les dates fixades en la convocatòria,  la presentació de sol·licituds no donarà cap dret a l’obtenció de l’ajut.  
L'òrgan competent per a la instrucció del procediment és la regidora delegada d’Ocupació, Empresa i Coneixement i el resoldrà el regidor d’Hisenda o regidor/a que  el/la substitueixi 
11. Resolució, notificació i recursos 
11.1 Tractant-se d’un procediment de concurrència no competitiva i de conformitat amb el que es preveu a l’article 24.4 de la Llei General de Subvencions, com que no figuren en el procediment ni són tinguts en compte altres fets ni altres al·legacions i proves que les adduïdes pels interessats, la resolució que es formuli tindrà caràcter de definitiva.  
11.2 El termini màxim per notificar i emetre resolució és de 3 mesos comptats des de l'endemà de la data de presentació de la sol·licitud. Transcorregut aquest termini, si no s'ha dictat i notificat resolució expressa, la sol·licitud s'entén desestimada per silenci administratiu, d'acord amb el que estableix l'article 25.2 de la Llei 38/2003 de 17 de novembre, general de subvencions 
11.3 La resolució ha de ser motivada degudament i ha d'incloure, com a mínim, la identificació de la persona sol·licitant a la qual es concedeix la subvenció i l'import subvencionat. 
11.4 Els ajuts concedits s’entendran acceptats plenament en els termes i condicions establertes en aquestes Bases i, per tant, tindran plena efectivitat, si en el termini de 10 dies hàbils des de l’endemà de la notificació de la concessió, no es manifesta per part del beneficiari la seva renúncia expressa.
11.5 Aquesta resolució es notificarà als interessats i s’enviarà a la Base de Dades Nacional de Subvencions (BDNS) per a la seva publicació, d’acord amb l’establert a l’article 20 de la Llei 38/2003, de 17 de desembre, general de subvencions. 
11.6 La resolució del procediment posa fi a la via administrativa i, contra la mateixa, es pot interposar recurs contenciós administratiu en el termini de dos mesos a comptar des del dia següent a la seva notificació. Alternativament i de forma potestativa, es podrà interposar recurs de reposició davant el mateix òrgan que ha dictat l’acte en el termini d’un mes a comptar des del dia següent a la seva notificació.
12. Pagament i justificació

Una vegada atorgat l’ajut s’atorgarà un avançament de la totalitat de l’import de l’ajut atorgat, prèvia presentació, per part de les persones beneficiàries, de la documentació següent:
· Alta de la persona ocupadora com empresària i de la persona ocupada a la Seguretat Social
· Contracte de treball degudament registrat al SEPE
· Volant d’empadronament de la persona a contractar (tan sols en el cas que la persona ocupadora no resideixi al municipi de Manresa)


Aquest avançament de la totalitat de l’ajut es justifica per la necessitat de fomentar aquesta modalitat de contractació així com també ve motivat per les modificacions legislatives en matèria de contractació laboral per lluitar contra la contractació temporal.

El pagament es realitzarà mitjançant transferència bancària al compte designat per la persona beneficiària

Les persones beneficiàries hauran de presentar, dins el termini fixat en la convocatòria, la documentació justificativa següent: 

· Nòmines del període contractat i justificant de pagament. 
· Pagaments de les quotes a la Seguretat Social del periode subvencionat
· Declaració emesa per la persona contractant de que el total de les diverses fons de finançament de l’actuació no supera el cost de l’activitat subvencionada. 

L’Ajuntament de Manresa es reserva la facultat de fer totes les comprovacions que consideri necessàries.

L’Ajuntament farà un seguiment tècnic a les persones contractants i contractades per tal de contrastar l’acompliment dels drets laborals així com la coherència de les feines executades amb l’objecte del contracte. En cas de reunir evidències que posin en entredit els punts anteriors es podrà revocar la subvenció.

13. Incompliment i reintegrament

En cas d’incompliment de les condicions establertes en aquestes bases i en el corresponent acte d’atorgament, seran d’aplicació les disposicions relatives al reintegrament de subvencions establertes en la llei 38/2003, de 17 de novembre, general de subvencions i el seu reglament de desenvolupament, aprovat per Reial Decret 887/2006, de 21 de juliol i l’Ordenança General de subvencions de l’Ajuntament de Manresa.
A més, serà causa expressa de reintegrament, l’acomiadament de manera improcedent a la persona que ha estat contractada amb el finançament d’aquestes ajudes. 
14. Publicitat
Les persones ocupadores posaran en coneixement de les persones contractades el suport econòmic de l’Ajuntament de Manresa (a aquest efecte caldrà acreditar que la persona contractada ha estat suficientment informada). 

L’Ajuntament i els beneficiaris de les ajudes hauran de donar compliment a les previsions relatives a la publicitat de les subvencions establertes en la Llei 38/2003, de 17 de novembre, general de subvencions i en la Llei 19/2013, de 9 de desembre, de transparència, accés a la informació pública i bon govern.

15. Compatiblitats
Aquestes subvencions són compatibles amb qualsevol altre ajut o subvenció concedit amb la mateixa finalitat que estigui finançat per altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals, incloses les reduccions dels costos de Seguretat Social, sempre que l'import total dels ajuts o subvencions concedits amb la mateixa finalitat, inclosa la subvenció regulada en aquesta norma, no superi els costos de Seguretat Social de cada treballador o treballadora.

Les despeses que es justifiquin, pel percentatge que s’imputi a l’ajut atorgat per l’Ajuntament, no podrà justificar-se per altres convocatòries i/o davant d’altres administracions publiques. 
 
Igualment, seran compatibles amb bonificacions i exempcions fiscals per a les contractacions laborals. 


16. Règim jurídic

En tot el que no es prevegi en aquestes bases, els serà d’aplicació l’Ordenança General de Subvencions de l’Ajuntament de Manresa, les bases generals d’atorgament de subvencions, la Llei 38/2003, de 17 de novembre, General de subvencions i el seu Reglament de desenvolupament (aprovat per Reial Decret 887/2006, de 21 de juliol) , les bases d’execuió del Pressupost de l’Ajuntament de Manresa i la resta de dret administratiu i privat

Correspondrà a l’Ajuntament de Manresa la facultat de resoldre qualsevol qüestió que es pugui presentar en relació a la interpretació d'aquestes bases.

Aquestes ajudes tenen caràcter voluntari i eventual, són lliurement revocables i reductibles en els supòsits previstos per la normativa general de subvencions i les presents Bases no generen cap dret a l’obtenció d’altres subvencions en anys posteriors i no es poden al·legar com a precedent. 
L’atorgament de les subvencions es condiciona pel compliment de la finalitat d’interès general i tenen caràcter no devolutiu, sens perjudici del seu reintegrament en els supòsits previstos en la Normativa Reguladora de  subvencions.
17. Protecció de dades

Les persones sol·licitants i beneficiàries de les subvencions objecte de les presents Bases Reguladores  han de complir amb el que estableix la Llei Orgànica 3/2018, de 5 de desembre de Protecció de Dades Personals i garantia dels drets digitals i el Reglament europeu vigent i, per tant, han d’adoptar i implementar les mesures organitzatives i tècniques necessàries per a preservar la seguretat de les dades objecte de tractament. 
 

Així mateix, de conformitat amb la legislació de  protecció de dades, us informem  el següent: 
	Responsable del  tractament
	Ajuntament de Manresa
Plaça Major, 1   08241 Manresa
Tel. 93 878 23 00  
www.manresa.cat

	Finalitat del tractament
	Prestació de serveis i gestió de tràmits municipals

	Drets de les persones interessades 
	Podeu accedir a les vostres dades, rectificar-les, cancel·lar-les, oposar-vos al seu tractament i sol·licitar-ne la seva limitació, enviant la vostra sol·licitud a l’adreça de l’Ajuntament o mitjançant la Seu Electrònica de l’Ajuntament.

	Informació addicional
	Podeu consultar la informació addicional i detallada sobre protecció de dades a www.manresa.cat/lpd




18. Publicació dels ajuts

L’Ajuntament de Manresa donarà publicitat als ajuts concedits segons les previsions establertes en l’article 18 de la Llei 38/2003, de 17 de novembre, general de subvencions.

L’Ajuntament i les persones beneficiàries hauran de donar publicitat dels ajuts percebuts en els termes i condicions establerts a la Llei estatal 19/2013, de 9 de desembre, de transparència, accés a la informació pública i bon govern, així com a la Llei del Parlament de Catalunya 19/2014, de 29 de desembre, de transparència, accés a la informació pública i bon govern. 



